Kubuntu

**Kubuntu** er en offisiell versjon av operativsystemet Ubuntu, som benytter KDE som standard skrivebordsmiljø istedenfor GNOME.

Det er en del av Ubuntu-prosjektet og bruker det samme underliggende systemet. Kubuntu og Ubuntu kan virke ved siden av hverandre ved å installere *kubuntu-desktop* og *ubuntu-desktop* pakkene. Kubuntu og Ubuntu deler de samme pakkekildene. Fra og med *Dapper Drake* (6.06)-utgaven, kunne Kubuntu-CD-er bestilles via tjenesten Shipit.

:*Kubuntu-prosjektet har som mål å bli for KDE det som Ubuntu er for GNOME: en integrert distro med alle funksjonene til Ubuntu, men basert på KDE-skrivebordet. Kubuntu utgis regelmessig og forutsigbart; en ny utgave kommer rett etter en ny Ubuntu-versjon har blitt utgitt.* – Fra Kubuntu-siden på Kubuntu Wiki 

Kubuntu betyr «til menneskeheten» på bemba, og «gratis» på Kirundi, og uttales /kùbúntú/.

## Utgivelser
Kubuntu følger den samme navngivningen og versjonsystemet til Ubuntu. Hver utgave har samme kodenavn som den korresponderende Ubuntu versjonen og et versjonsnummer som svarer til året og måneden utgaven ble utgitt. Canonical tilbyr kundestøtte og sikkerhetsoppdateringer for de fleste Kubuntu-versjonene i 9 måneder (LTS: 3 år) etter utgivelsen.

Den første Kubuntu-utgivelsen var versjon 5.04 (kodenavn *Hoary Hedgehog*), den 8. april 2005. Den hadde KDE 3.4 inkludert og et utvalg nyttige KDE programmer. Noen av disse finnes ikke i den offisielle KDE, Amarok, Kaffeine, Gwenview, og K3b.

Den andre utgivelsen, 5.10 (kodenavn *Breezy Badger*), hadde KDE 3.4.3 og Guidance konfigurasjonsverktøy. Den kom også med Adept, som erstattet Kynaptic for pakkehåndtering, System Settings (et omorganisert kontrollsenter) og KDE Bluetooth. 28. mars 2006 ble KDE 3.5.2 tilgjengelig gjennom en oppdatering via pakkekildene.

Kubuntu 6.06 LTS (kodenavn *Dapper Drake*) er Kubuntus første *Long Term Support*-utgave. Den er fortsatt tilgjengelig og vil støttes i ytterligere 3 år for skrivebordsutgaven og 5 år for tjenere.

Kubuntu 6.10 (kodenavn *Edgy Eft*) kommer med KDE 3.5.5. Denne utgaven legger til støtte for fotohåndteringsprogrammet Digikam og funksjonshjelpeprofiler, for å hjelpe mennesker med funksjonshemninger. «System Settings» ble også omgjort og strømstyring, bærbar-støtte og nettverk ble forbedret. Kubuntu 6.10 ble lansert 26. oktober 2006. 

Den siste versjonen er Kubuntu 19.04 (kodenavn *Disco Dingo*) som ble sluppet 18. april 2019.

Både Desktop CD-er og «Alternative» installasjonsmedier for x86 og AMD64 er tilgjengelig.

## Forskjeller fra Ubuntu
En vanlig installasjon av Ubuntu vil ha GNOME og GNOME-programvare. En vanlig installasjon av Kubuntu har KDE skrivebordsmiljø og KDE-programvare. Dette er imidlertid bare standardpakkene. For eksempel kan en installere Ubuntu og så legge til KDE, eller til og med kubuntu-metapakken. Derfor slipper brukeren å bli begrenset av et sett med programvare, men kan blande etter egen preferanse.

## Versjoner

## Galleri


Fil:Kubuntu hoary de.png|*Kubuntu *'5**.04 Hoary Hedgehog'' (tysk) (200**5*')
Fil:Kubuntu 7.04.png|*Feisty Fawn*
Fil:KDE 3.4.2 under Kubuntu.png|*Breezy Badger'' med Konqueror, QuantaPlus, Kate og KDevelop åpnet.
Fil:Konqueror kamera.png|Konqueror som viser innholdet av et tilkoblet digitalkamera.
Fil:Kubuntu6.06.png|Kubuntu 6.06 LTS
Fil:Kubuntu.8.04.KDE.png|Kubuntu 8.04
Fil:Kubuntu 10.04 main menu.png|Kubuntu 10.04 LTS
Fil:Kubuntu 12.jpg|Kubuntu 12.04 LTS
Fil:Kubuntu 14.04 LTS.png|Kubuntu 14.04 LTS
Fil:Kubuntu screenshot 16.04.png|Kubuntu 16.04 LTS
Fil:Kubuntu 18.04 Desktop.jpg|Kubuntu 18.04 LTS
Fil:Desktop Kubuntu 20.04.png|Kubuntu 20.04 LTS
Fil:Kubuntu 22.04 no (nb) 001.png|Kubuntu 22.04 LTS no-nb (bokmål)
Fil:Kubuntu 22.04 no (nb) 002.png|Kubuntu 22.04 LTS no-nb (bokmål)


## Referanser



## Se også
* Ubuntu
* edubuntu
* Xubuntu
* Shipit

## Eksterne lenker
* 
* 
*